open-index/open-wikipedia-markdown huggingface dataset:
Agía Varvára

**Agía Varvára** (, ”Pyhä Barbara”) voi viitata seuraaviin paikkoihin:

* Agía Varvára, kaupunki ja kunta Länsi-Ateenan alueyksikössä Attikan alueella Kreikassa 
** Agía Varváran metroasema, Ateenan metron asema Agía Varváran kaupungissa
* Agía Varvára, kaupunki ja entinen kunta Iraklionin alueyksikössä Kreetan alueella Kreikassa
* Agía Varvára, kylä Nikosian alueella Kyproksella
* Agía Varvára, kylä Páfoksen alueella Kyproksella
* Agía Varvára, saari Kreetan pohjoisrannikolla Kreikassa

## Katso myös

* Varvara/Varvára, useita merkityksiä
Mamadou Konaté

**Mamadou Konaté** (1897 Kati – 11. toukokuuta 1956 Bamako) oli malilainen opettaja ja poliitikko.

Konaté valmistui William Ponty -koulusta ja toimi opettajana maaseudulla. Vuodesta 1930 lähtien hän opetti Bamakon École primaire supérieuressa ja vuodesta 1934 toimi vasta perustetun École ruralen rehtorina. Konaté osallistui erilaiseen järjestötoimintaan ja oli ehdokkaana Ranskan Sudanin ensimmäisissä vaaleissa vuonna 1945. Hän perusti Modibo Keïtan kanssa Bloc soudanais -puolueen, josta vuonna 1946 tuli Union soudanaise – Rassemblement démocratique africain. Konaté toimi Ranskan Sudanin edustajana Ranskan kansalliskokouksessa vuosina 1946–1956. US–RDA:n puheenjohtajana hän oli Malin itsenäisyyden pääarkkitehti, jonka kuolema maksatulehdukseen avasi Modibo Keïtalle tien valtaan.

## Lähteet
Ágioi Trimithiás

**Ágioi Trimithiás** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Ágioi Trimithiáksen kylä sijaitsee Kyproksen keskiosissa noin 18 kilometriä lounaaseen pääkaupunki Nikosiasta. Kylän nimi on yhdistelmä kahdesta nimestä, *Ágioi* (”Pyhät”) ja *Trimithiás*, toisin sanoen se ei viittaa suoraan johonkin kyseisen nimiseen pyhään (tai pyhiin).

## Lähteet
Sudanin liitto

**Sudanin liitto** ( eli US–RDA) oli poliittinen puolue Malissa.

Mamadou Konatén ja Modibo Keïtan vuonna 1946 perustama Sudanin liitto oli osa Ranskan Länsi-Afrikassa ja Ranskan Keski-Afrikassa toiminutta Rassemblement démocratique africain -järjestöä. Vuoden 1956 vaaleissa Sudanin liitto löi kilpailijansa Sudanin edistyspuolueen, joka yhdistyi siihen vuonna 1959. Vuoden 1968 vallankaappaukseen saakka Sudanin liitto oli Malin ainoa puolue. Sen johtajana toimi maan presidentti Modibo Keïta. Vuoden 1962 puoluekokouksessa Sudanin liiton ideologiseksi perustaksi julistettiin tieteellinen sosialismi ja tavoitteeksi maan kehittäminen ei-kapitalistista tietä pitkin.

Sudanin liitto kiellettiin Moussa Traorén johtaman vallankaappauksen jälkeen. Puolueen veteraanit kuten Seydou Badian Kouyaté, Mamadou El Béchir Gologo ja Mamadou Madeira Keita perustivat sen uudelleen Traorén hallinnon kaaduttua vuonna 1991. Linjaltaan marksilainen puolue sai vuoden 1992 parlamenttivaaleissa kahdeksan edustajanpaikkaa. Tiéoulé Mamadou Konatén johtama siipi erosi Sudanin liitosta vuonna 1994 ja perusti uuden puolueen Bloc pour la démocratie et l’intégration africaine (BDIA). Vuoden 2007 parlamenttivaaleissa kumpikin puolue sai yhden edustajan. Vuosien 2002 ja 2007 presidentinvaaleissa Sudanin liitto tuki Amadou Toumani Touréa.

Sudanin liitto ja BDIA yhdistyivät jälleen vuonna 2010 muodostaen uuden puolueen Union malienne du rassemblement démocratique africain.

## Lähteet
Acherítou

**Acherítou** (, ) on kylä ja kyläyhdyskunta (*koinótita*) Kyproksen saarella. Se on *[[de facto]]* Pohjois-Kyproksen turkkilaisen tasavallan hallussa, ja kuuluu sen hallinnossa Gazimağusan alueeseen. Kyproksen tasavallan pakolaishallinnossa se kuuluu Famagustan alueeseen. Kylän väkiluku Pohjois-Kyproksen tilastoissa on 911 ja Kyproksen tasavallan tilastoissa  (2011).

Acherítou sijaitsee Kyproksen itäosissa Ison-Britannian Dekéleian sotilastukikohta-alueeseen kuuluvan Ágios Nikólaoksen alueen länsipuolella, linnuntietä noin kahdeksan kilometriä länsilounaaseen Famagustan kaupungista.

## Lähteet
Akáki

**Akáki** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Akákin kylä sijaitsee Kyproksen keskiosissa noin 22 kilometriä länteen pääkaupunki Nikosiasta. Kylä on ollut olemassa viimeistään bysanttilaisella ajalla, ja se on oletettavasti saanut nimensä maiden alkuperäisesti Akakios-nimisestä omistajasta.

## Lähteet
Alámpra

**Alámpra** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Alámpran kylä sijaitsee Kyproksen keskiosissa linnuntietä noin 22 kilometriä etelään pääkaupunki Nikosiasta. Kylän nimen sanotaan viittaavan ”tuleen” (Kyproksen murteella *a lámpra*) ja liittyvän legendaan, jonka mukaan kylä pelastui tulipalolta ihmeen kautta.

## Lähteet
Alethrikó

**Alethrikó** () on kylä ja kyläyhdyskunta (*koinótita*) Lárnakan alueella Kyproksen tasavallassa Kyproksen saarella. Sen väkiluku on  (2011). 

Alethrikón kylä sijaitsee Kyproksen kaakkoisissa sisäosissa noin 14 kilometriä lounaaseen Lárnakan kaupungista. Kylän nimen on selitetty tulleen joko seudun maat alun perin omistaneesta samannimisestä henkilöstä tai seudun jauhomyllyistä (*aléfri* = 'jauho').

## Lähteet
Anágeia

**Anágeia** () eli **Anágyia** (Ανάγυια) on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Anágeian kylä sijaitsee Kyproksen keskiosissa noin 15 kilometriä lounaaseen pääkaupunki Nikosiasta. Kylän nimen selitetään tarkoittavan ”Ylempää tietä” eli vuoristotietä Nikosiaan. Kylän nimi esiintyy kirjoitettuna kahdessa muodossa, mutta kumpikin lausutaan samalla tavalla.

## Lähteet

## Aiheesta muualla

* Κοινοτικό Συμβούλιο Ανάγυιας. Kylän verkkosivut.
Anglisídes

**Anglisídes** () on kylä ja kyläyhdyskunta (*koinótita*) Lárnakan alueella Kyproksen tasavallassa Kyproksen saarella. Sen väkiluku on  (2011). 

Anglisídeen kylä sijaitsee Kyproksen eteläisissä sisäosissa noin 17 kilometriä lounaaseen Lárnakan kaupungista. Kylä on ollut olemassa viimeistään keskiajalla. Sen nimen alkuperä on epävarma.

## Lähteet
Anthoúpoli (Nikosia)

**Anthoúpoli** (, , virallisesti Συνοικισμός Ανθούπολης, *Synoikismós Anthoúpolis*) on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Anthoúpolin kylä, suomeksi ”Kukkakaupunki”, sijaitsee Kyproksen keskiosissa linnuntietä noin 12 kilometriä lounaaseen pääkaupunki Nikosiasta. Se on osa Lakatámeiaa ja syntyi vuoden 1974 jälkeen Pohjois-Kyproksen alueelta muuttaneiden evakkojen majoittamiseksi.

## Lähteet
Argáka

**Argáka** () on kylä ja kyläyhdyskunta (*koinótita*) Páfoksen alueella Kyproksen tasavallassa Kyproksen saarella. Sen väkiluku on  (2011). 

Argákan kylä sijaitsee lähellä Kyproksen luoteisrannikkoa, noin kahdeksan kilometriä koilliseen Póli Chrysochoún kylästä. Kylä jakautuu kahteen osaan, jotka ovat vanhempi yläkylä eli Páno Argáka (Πάνω Αργάκα) ja alakylä eli Káto Argáka (Κάτω Αργάκα).

## Lähteet
Anthoúpoli

**Anthoúpoli** (, , ”Kukkakaupunki”) voi viitata seuraaviin paikkoihin:

* Anthoúpoli, Peristerin kaupungin kaupunginosa Attikassa Kreikassa
** Anthoúpolin metroasema, Ateenan metron asema Anthoúpolin kaupunginosassa
* Anthoúpoli, kylä Nikosian alueella Kyproksella.
Chlórakas

**Chlórakas** (, myös *Chlóraka*, Χλώρακα) on kylä ja kyläyhdyskunta (*koinótita*) Páfoksen alueella Kyproksen tasavallassa Kyproksen saarella. Sen väkiluku on  (2011). 

Chlórakaksen kylä on Páfoksen esikaupunkialuetta ja sijaitsee noin 3,5 kilometriä Páno Páfoksesta eli Ylä-Páfoksesta luoteeseen. Kylä on ollut olemassa viimeistään noin vuonna 1400, jolloin sen nimi esiintyy venetsialaisissa kartoissa.

## Lähteet

## Aiheesta muualla
Émpa

**Émpa** () on kylä ja kyläyhdyskunta (*koinótita*) Páfoksen alueella Kyproksen tasavallassa Kyproksen saarella. Sen väkiluku on  (2011). 

Émpan kylä on Páfoksen esikaupunkialuetta ja sijaitsee noin neljä kilometriä Páno Páfoksesta eli Ylä-Páfoksesta pohjoiseen. Se on Páfoksen alueen suurimpia kyliä.

## Lähteet

## Aiheesta muualla
Ergátes

**Ergátes** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Ergáteen kylä sijaitsee Kyproksen keskiosissa Pediaíos-joen varrella noin 17 kilometriä lounaaseen pääkaupunki Nikosiasta. Kylä on rakennettu noin 340 metrin korkeudelle merenpinnasta laskettuna. Kylän kirkot on omistettu apostoli Tuomaalle (*Apóstolos Thomás*) ja Pyhälle Paraskevalle (*Agía Paraskeví*).

## Lähteet
Erími

**Erími** () on kylä ja kyläyhdyskunta (*koinótita*) Limassolin alueella Kyproksen tasavallassa Kyproksen saarella. Sen väkiluku on  (2011). 

Erímin kylä sijaitsee Kyproksen eteläosissa noin 12 kilometriä länteen Limassolin kaupungista. Kylässä toimii Kyproksen viinimuseo.

## Lähteet

## Aiheesta muualla
Frénaros

**Frénaros** () on kylä ja kyläyhdyskunta (*koinótita*) Famagustan alueella Kyproksen tasavallassa Kyproksen saarella. Sen väkiluku on  (2011). 

Frénaroksen kylä sijaitsee Kyproksen kaakkoisosassa noin 10 kilometriä etelälounaaseen Famagustan kaupungista. Kylä on saanut nimensä alueella lusignanilaisvallan aikana asuneista munkeista, jotka tunnettiin nimellä *Fremenor*. Kylä tunnetaan erityisesti vesimeloneistaan, ja siellä järjestetään vuosittain heinäkuussa vesimelonijuhlat.

## Lähteet

## Aiheesta muualla
Kakopetriá

**Kakopetriá** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Kakopetriá sijaitsee Tróodos-vuoristossa Kyproksen keskiosissa linnuntietä noin 48 kilometriä lounaaseen pääkaupunki Nikosiasta. Kylän nähtävyyksiin kuuluu muun muassa Pyhän Nikolaoksen kirkko (*Ágios Nikólaos tis Stégis*), joka on yksi Unescon maailmanperintöluetteloon kuuluvista Tróodoksen maalatuista kirkoista.

## Lähteet

## Aiheesta muualla

* Kakopetria Village. Kylän turismisivut.
Avgórou

**Avgórou** () on kylä ja kyläyhdyskunta (*koinótita*) Famagustan alueella Kyproksen tasavallassa Kyproksen saarella. Sen väkiluku on  (2011). 

Avgóroun kylä sijaitsee Kyproksen kaakkoisosissa linnuntietä noin 14 kilometriä lounaaseen Famagustasta. Sen nimen on selitetty tulleen Salamiin kuninkaasta Euagoraasta. Kylän nähtävyyksiin kuuluvat muun muassa sen useat bysanttilaisaikaiset kirkot.

## Lähteet

## Aiheesta muualla
Astromerítis

**Astromerítis** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Astromerítiksen kylä sijaitsee Kyproksen keskiosissa Mesaorían tasangolla noin 30 kilometriä länteen pääkaupunki Nikosiasta, aivan saaren jakavan Vihreän linjan eteläpuolella. Kylä on ollut olemassa jo keskiajalla ja esiintyy venetsialaisissa kartoissa nimimuodossa *Astromoriti*. Kylän nimeä on selitetty useilla tavoilla; erään version mukaan se liittyisi Peloponnesoksella sijaitsevaan Ástrokseen, josta seudulle olisi tullut asuttajia.

## Lähteet
Sakari Pykälä

**Sakari Pykälä** (8. lokakuuta 1926 Nastola – 14. maaliskuuta 1996 Helsinki) oli suomalainen kuvanveistäjä, joka tunnetaan erityisesti lintuaiheisista puuveistoksistaan. Pykälän merkittävimpiin töihin kuuluu Rooman Minervan kirkkoon sijoitettu suurikokoinen jalavaveistos Suomen kansallispyhimyksestä Pyhästä Henrikistä. Pykälä toimi uransa alussa kolmisen vuotta Riihimäen Lasin muotoilijana.

Pykälä opiskeli 1951–1954 Taideteollisen oppilaitoksen ammattikoulussa kolmivuotisella koristeveistäjä- ja muovailijalinjalla ja vuonna 1959 Rooman Accademia di Belle Artissa. Hän asui 1980-luvun alussa uudelleen joitakin vuosia Roomassa ja toimi siellä muun muassa American Academyn ohjaavana taiteilijana.

Pykälän teoksia on ollut esillä Suomen lisäksi Sveitsissä ja Italiassa. Hänen töitään on muun muassa New Yorkin modernin taiteen museossa ja The Brooklyn Museumissa. Syksyllä 2017 hänen tuotantoaan esiteltiin näyttelyssä Suomen lasimuseossa Riihimäellä.

## Lähteet
Song Hyeong-cheol

**Song Hyeong-cheol** (s. 28. tammikuuta 1996 Soul, Etelä-Korea) on eteläkorealainen jääkiekkopuolustaja, joka pelaa Asia Leaguen HL Anyangissa. Hän laukoo oikealta.

## Ura
### Seuraura
Song aloitti jääkiekon pelaamisen 7-vuotiaana isänsä perustamassa joukkueessa ja pelasi juniorina myös Suomessa. Hän pelasi kaudella 2009–2010 Kisa-Eaglesin C-nuorissa ja siirtyi kaudeksi 2010–2011 Tapparaan. Hän pelasi sekä seuran B-, B2- että C-nuorissa yhdessä Lee Chong-hyunin kanssa. Song voitti kauden 2011–2012 päätteeksi C-nuorten SM-hopeaa. Kaudeksi 2012–2013 hän palasi kotimaahansa ja siirtyi Gyeongseong High Schoolin lukiojoukkueeseen. Tämän jälkeen Song pelasi vuoteen 2017 asti Yonsei Universityn yliopistojoukkueessa.

Valmistuttuaan yliopistosta Song siirtyi kaudeksi 2017–2018 Asia Leaguen ammattilaisjoukkue Anyang Hallaan. Hän teki ensimmäisen ammattilaiskautensa aikana viidessä runkosarja- ja kolmessa playoff-ottelussa yhden maalin. Song voitti kauden päätteeksi Asia Leaguen mestaruuden. Toisen mestaruutensa hän voitti vuonna 2023 joukkueen varakapteenina.

### Maajoukkueura
Song edusti Etelä-Koreaa MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi kuitenkin putoamiseen IA-divisioonaan. 

Song pelasi myös alle 20-vuotiaiden IIA-divisioonan MM-kilpailuissa vuosina 2015 ja 2016, joista ensimmäinen turnaus päättyi pronssiin. Hän pelasi myös alle 18-vuotiaiden IB-divisioonan MM-kilpailuissa vuonna 2013 sekä IIA-divisioonan MM-kilpailuissa vuonna 2014, jolloin Song toimi Etelä-Korean kapteenina ja johdatti joukkueen hopeaan. Hän jakoi neljällä osumallaan joukkueen sisäisen maalipörssin voiton Lee Chong-hyunin ja Cho Seong-sikin kanssa. Song valittiin Etelä-Korean turnauksen parhaaksi pelaajaksi.

Song pelasi myös talviuniversiadeissa vuonna 2017.

## Tilastot

## Lähteet
*

### Viitteet
Kvatsepaami

**Kvatsepaami** (tuotenimillä *Doral* ja *Dormalin*) on suhteellisen pitkävaikutteinen bentsodiatsepiini, jonka kehitti Schering Corporation 1970-luvulla.

Se on tehokas unilääke, jota käytetään sekä unettomuuteen että unen laadun parantamiseen.

Kvatsepaami on trifluoroalkyylibentsodiatsepiini, samoin kuten fletatsepaami, halatsepaami, triflubatsaami ja triflunordatsepaami.

Sen toimintamekanismi on hyvin samankaltainen tsolpideemin ja tsaleplonin kanssa, ja sitä on eläinkokeiden perusteella mahdollista käyttää näiden kahden korvikkeena.

## Lähteet
Voimaorkesteri

**Voimaorkesteri** on Tampereella vuonna 2000 perustettu tanssiorkesteri. Sen jäsenet vuonna 2020 ovat Petri Grönfelt, Pertti Kurki, Kai Vuorela ja Harri Jokihaara.

Voimaorkesteri tunnetaan parhaiten vuonna 2007 voitetusta SMORK-kilpailusta. 
Vuosi 2007 oli viimeinen vuosi jona tuomariston puheenjohtajana vaikutti suurmestari Martti Metsäketo, joten voitto oli oikea työvoitto ja osaamisen palkkio. Voimaorkesteri on myös tehnyt kolme singleä "Tuulen kanssa", "Hetket yhteiset" ja "Sä kaipaatko mua". Voimaorkesterin voimahahmo ja perustajajäsen on tamperelainen laulaja-basisti Petri "Pete" Grönfelt. Alkuvuodet Voimaorkesteri keikkaili triona, kunnes vuonna 2004 se laajentui kvartetiksi. Voimaorkesteri tunnetaan tanssiyleisön joukossa hyväntuulisesta, energisestä esiintymisestä, lauluosaamisesta ja mielenkiintoisesta ohjelmistosta.

**Voimaorkesterissa soittaneita muusikoita:**

Petri Grönfelt basso ja laulu (2002-). Ilkka Peltoniemi koskettimet (2002–2005). Jasu Mäntylä rummut (2002-2004). Mikael Kienokoski rummut ja laulu (2004-2006). Jyrki Kallio kitara ja laulu (2004-2005). Tomi Mattila kitara ja laulu (2005-2008). Pekka Saralevä koskettimet ja laulu (2005-2006). Sami Varvio harmonikka ja koskettimet (2006-2008). Jari Jake Niska-rummut ja laulu (2007-2008). Jouni Järvenpää rummut (2008-2012). Janne Törni rummut (2010–2014). Jonte Laihiala kitara ja laulu (2008-2012). Harri Jokihaara Kitara ja saksofonit (2012- ). Kenneth Huumarsalo, koskettimet ja laulu (2008-2011). Arto Saaranen harmonikka, koskettimet, laulu(2011-2014). Elina Kattilakoski- koskettimet ja laulu (2014-2017). Aleksi Heinonen- koskettimet ja laulu (2017-2019), Pertti Kurki- Koskettimet ja laulu (2019-.

Voimaorkesteri on säestänyt lukuisia artisteja mm. Antti Ahopeltoa, Marko Lämsää, Johanna Debreczeniä, Maria Tyysteriä, Susanna Heikkiä.
Eyþór Guðjónsson

**Eyþór Guðjónsson** (s. 5. helmikuuta 1968) on islantilainen näyttelijä. Hän on 1,91 metriä pitkä.

## Elokuvat
* *Hostel* (2005)
* *Hostel: Part II* (2007)
Harald Heide Steen

**Harald Heide Steen** (11. marraskuuta 1911 – 4. tammikuuta 1980) oli norjalainen elokuvanäyttelijä. Hän esiintyi 32 elokuvassa vuosina 1933–1977.

Heide Steenin vanhemmat olivat näyttelijät Signe Heide Steen ja Harald Steen.

## Joitain elokuvia
* *[[Det brenner i natt!]]* (1956)
* *The Master and His Servants* (1959)
* *Ungen* (1974)
* *[[Tuhkimus ja hyvät apurit]]* (animaatio, 1980)

## Lähteet
Voitto Kantokorpi

**Voitto Harras Johannes Kantokorpi** (vuoteen 1936 *Grönmark*, 12. helmikuuta 1935 Helsinki – 25. marraskuuta 2021 Alavus) oli suomalainen kuvanveistäjä ja taidemaalari. Hän käytti veistoksissaan usein löytämiään valmisesineitä.

Kantokorpi asui lapsena Ruotsissa ja Tanskassa. Hän opiskeli vuosina 1951–1954 Helsingin Taideteollisessa oppilaitoksessa ja sitten Suomen Taideakatemian koulussa.

Alavudella 1960-luvun alusta asunut Kantokorpi oli Pohjalaisen Taiteilijaliiton ja Seinäjoen Taiteilijaseuran jäsen. Hän oli mukana myös Suomen Kuvanveistäjäliiton, Suomen mitalitaiteen killan ja Kuvataiteilijaseniorien toiminnassa. 1970-luvun puolestavälistä lähtien hän oli Suomen Kuvataidejärjestöjen Liiton hallituksen, Suomen Taiteilijaseuran edustajiston ja *[[Taide (lehti)|Taide]]*-lehden toimitusneuvoston jäsenenä. Hän piti toistakymmentä yksityisnäyttelyä eri puolilla Etelä-Pohjanmaata ja neljä Helsingissä, muun muassa Galleria Ortonissa helmikuussa 2015.

Kantokorvelle myönnettiin vuonna 1998 valtion taiteilijaeläke.

## Yksityiselämä
Voitto Kantokorven puoliso oli kuvataiteilija ja kuvataideopettaja Janne (Kaarina) Kantokorpi (s. 1935). Heidän lapsiaan ovat kuvataiteilija Hanna Kantokorpi ja taidekriitikko Otso Kantokorpi (k. 2018).

## Julkiset teokset

*Kirurgisen sairaalan veistospuisto, Helsinki
*Carl Gustaf Wolffin reliefi, Vaasan Merimuseo
*reliefit Ähtäri-mitalista, Ähtärin kaupungintalo
*maalaus, Alavuden terveyskeskus

## Lähteet

## Aiheesta muualla
*Voitto Kantokorven muistokirjoitus Helsingin Sanomissa
Carrot

**Carrot Palvelut Oy** on suomalainen henkilöstövuokraus-, rekrytointi- soveltuvuustestausyritys. Carrot on toiminut vuodesta 1998, ja sen pääomistaja on Panostaja Oyj. 

Carrotin toimitusjohtaja on Mika Peltoniemi ja hallituksen puheenjohtaja Minna Telanne.

Panostaja Oyj ilmoitti huhtikuussa 2018 ostavansa Carrot Palvelut Oy:n.

## Lähteet

## Aiheesta muualla
* Carrotin kotisivut
Hydroksibentsaldehydi

**Hydroksibentsaldehydi** voi viitata johonkin seuraavista orgaanisesta yhdisteestä:
*Salisyylialdehydi eli o-hydroksibentsaldehydi eli 2-hydroksibentsaldehydi
*p-Hydroksibentsaldehydi eli 4-hydroksibentsaldehydi
*m-Hydroksibentsaldehydi eli 3-hydroksibentsaldehydi
Lee Chong-hyun

**Lee Chong-hyun** (s. 11. heinäkuuta 1996 Soul, Etelä-Korea) on eteläkorealainen jääkiekkoilija, joka pelaa kotimaassaan Yonsei Universityn yliopistojoukkueessa. Hän on pelipaikaltaan oikea laitahyökkääjä ja laukoo oikealta.

## Ura
### Seuraura
Chong-hyun siirtyi jo varhain juniorina Suomeen. Hän pelasi kaudella 2011–2012 Tapparan B-, B2- ja C-nuorissa sekä Ruoveden Seurakunnan Atleettien B2-nuorissa. Chong-hyun voitti Tapparassa kauden päätteeksi C-nuorten SM-hopeaa. Kaudeksi 2012–2013 hän palasi kotimaahansa ja siirtyi Sun Duck High Schoolin joukkueeseen. 

KHL:n laajennusjoukkue Admiral Vladivostok varasi Chong-hyunin 64. pelaajana . Hänestä tuli kaikkien aikojen ensimmäinen ja toistaiseksi ainoa KHL:ään varattu eteläkorealaispelaaja. Kaudella 2014–2015 Chong-hyun toimi Sun Duck High'n kapteenina. Kesken kauden hän siirtyi kuitenkin Yhdysvaltoihin NAHL-junioriliigan Coulee Region Chilliin. Samalla kaudella Chong-hyun jatkoi sieltä edelleen NA3HL-junioriliigan La Crosse Freezeen.

Kaudeksi 2015–2016 Chong-hyun siirtyi Kanadaan PIJHL-junioriliigan Port Moody Panthersiin. Hän voitti joukkueen sisäisen piste- ja maalipörssin tehoilla 15+13=28, vaikka Chong-hyun siirtyikin kesken kauden, tammikuussa 2016 BCHL-junioriliigan Prince George Spruce Kingsiin. Hän pelasi siellä kokonaan kauden 2016–2017.

Chong-hyun palasi kaudeksi 2017–2018 kotimaahansa ja siirtyi Yonsei Universityn yliopistojoukkueeseen.

### Maajoukkueura

Chong-hyun edusti Etelä-Koreaa MM-kilpailuissa vuonna 2018, jotka olivat joukkueen kaikkien aikojen ensimmäiset pääsarjatasolla. Etelä-Korean turnaus päättyi kuitenkin putoamiseen IA-divisioonaan. Hän pelasi myös IA-divisioonan MM-kilpailuissa vuonna 2017, jolloin Chong-hyun voitti hopeaa. Hän pelasi myös Aasian talvikisoissa vuonna 2017, jolloin Chong-hyun voitti hopeaa. 

Chong-hyun pelasi myös alle 20-vuotiaiden IIA-divisioonan MM-kilpailuissa vuosina 2015 ja 2016, joista ensimmäinen turnaus päättyi pronssiin. Jälkimmäisessä turnauksessa hän oli Etelä-Korean paras syöttäjä kuudella syöttöpisteellään. Chong-hyun pelasi myös alle 18-vuotiaiden IB-divisioonan MM-kilpailuissa vuonna 2013 sekä IIA-divisioonan MM-kilpailuissa vuonna 2014, jolloin hän toimi Etelä-Korean varakapteenina ja voitti hopeaa. Chong-hyun voitti tehoilla 4+7=11 koko turnauksen pistepörssin sekä hän jakoi syöttöpörssin voiton Liettuan Deivid Cetvertakin ja Alankomaiden Max Hermensin kanssa.

## Tilastot

## Lähteet
*
*

### Viitteet
Elg

**Elg** on muun muassa seuraavien henkilöiden sukunimi:

*Indra Elg (s. 2003), ruotsalainen laulaja,
*Jarno Elg (s. 1975), suomalainen murhaaja, yksi Hyvinkään paloittelusurman tekijöistä
*Karin Elg (1881–1956), suomalainen näytelmäkirjailija
*Taina Elg (1930–2025), amerikansuomalainen tanssija ja näyttelijä
*Tiia Elg (s. 1986), suomalainen näyttelijä, tanssija ja tanssinopettaja.
Rassemblement démocratique africain

**Rassemblement démocratique africain** (RDA) oli Ranskan afrikkalaisissa siirtomaissa 1940-ja 1950-luvuilla toiminut poliittinen puolue.

Félix Houphouët-Boignyn ja Ahmed Sékou Tourén johtama Afrikan demokraattinen kokoomus RDA perustettiin Bamakossa vuonna 1946. Sen jäsenjärjestöjä olivat Union des populations du Cameroun Kamerunissa, Parti démocratique de la Côte d’Ivoire Norsunluurannikolla, Parti progressiste congolais Kongossa, Parti progressiste nigérien Nigerissä, Union démocratique sénégalaise Senegalissa, Union soudanaise Ranskan Sudanissa, Parti progressiste tchadien Tšadissa sekä Dahomeyn, Guinean ja Ylä-Voltan osastot. RDA oli radikaali imperialismin vastainen yhteenliittymä, jonka perustaminen merkitsi siirtymistä hajanaisista heimopuolueista monietnisiin poliittisiin järjestöihin. Sen toiminta edisti pakkotyön ja ”alkuasukaslainsäädännön” lakkauttamista. RDA:lla oli aluksi läheiset suhteet Ranskan kommunistiseen puolueeseen.

Ranskan siirtomaaviranomaiset pyrkivät heikentämään RDA:ta erottamalla ja vangitsemalla sen kannattajia ja luomalla kilpailevia puolueita. He onnistuivat saamaan puolelleen Houphouët-Boignyn, joka katkaisi yhteydet kommunisteihin ja kannatti federalismin sijaan siirtomaiden erillistä kehitystä. Reformistisen enemmistön rinnalla puolueessa säilyi myös vallankumouksellinen siipi. 1950-luvun lopussa poliittisen toiminnan painopiste siirtyi yksittäisiin siirtomaihin ja RDA käytännössä lopetti toimintansa.

## Lähteet
Tupsalejäkälä

**Tupsalejäkälä** (*Lobaria amplissima*) on keuhkojäkälien sukuun kuuluva jäkälä. Se on yläpinnalta kuivana harmaa, kosteana vihreä. Tupsalejäkälän halkaisija voi olla jopa 30 senttimetriä. Se kasvaa vanhoilla sammalpeitteisillä puilla, mutta myös kivialustoilla. Suomessa sitä on tavattu vain tunturikallioden raoissa. Laji on luokiteltu Suomessa erittäin uhanalaiseksi. Tupsalejäkälän jäkäläaineena eli sekundaarisena aineenvaihduntatuotteena esiintyy skrobikuliinia (C22H26O8).

## Lähteet

## Aiheesta muualla
* Laji.fi: Tupsalejäkälä (''Ricasolia amplissima'')
* UniProt: Taxonomy - ''Ricasolia amplissima'' 
* Global Biodiversity Information Facility (GBIF): ''Ricasolia amplissima'' 
* Consortium of Lichen Herbaria: ''Ricasolia amplissima'' 
* Irish lichens: Ricasolia amplissima (Lobaria amplissima) 
* Italic 7.0, The Information System on Italian Lichens: ''Ricasolia amplissima''
Tunturikeuhkojäkälä

**Tunturikeuhkojäkälä** (*Lobaria linita*) on keuhkojäkälien sukuun kuuluva jäkälä. Sen yläpinta on ruskea, kiiltävä ja kuoppainen. Alapinta on ruskea ja nukkakarvainen. Kasvaa sammalikoissa tunturikankailla ja tunturikoivikoissa. Suomessa tavattu harvinaisena Lapin tuntureilla. Laji on luokiteltu Suomessa silmälläpidettäväksi. Tunturikeuhkojäkälä muistuttaa raidankeuhkojäkälää (*Lobaria pulmonaria*). Lajin jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10) ja steroideja.

## Lähteet

## Aiheesta muualla
* Laji.fi: Tunturikeuhkojäkälä (''Lobaria linita'')
* UniProt: Taxonomy - ''Lobaria linita'' 
* Global Biodiversity Information Facility (GBIF): ''Lobaria linita'' 
* Consortium of Lichen Herbaria: ''Lobaria linita'' 
* Bureau of Land Management (BLM): Species fact sheet, Cabbage lung lichen (''Lobaria linita'')  
* Italic 7.0, The Information System on Italian Lichens: ''Lobaria linita'' 
* PheroBase: Semiochemicals of ''Lobaria linita''
Parti progressiste soudanais

**Parti progressiste soudanais** oli poliittinen puolue Ranskan Sudanissa vuosina 1946–1958.

Fily Dabo Sissokon kannattajien perustama PPS oli ranskalaismielinen konservatiivinen puolue, joka edusti siirtomaaviranomaisten ja perinteisten ryhmien näkökantoja. Vuoden 1956 vaaleissa se menetti asemansa Union soudanaise – Rassemblement démocratique africain -puolueelle. Vuonna 1958 PPS otti nimen Parti du régroupement soudanais. Samana vuonna Sissoko liittyi US–RDA:han ja puolue lopetti toimintansa.

## Lähteet
Capannori

**Capannori** on kunta Italiassa Toscanan alueella. Se sijaitsee Luccan maakunnassa.

## Maantiede
Capannori sijaitsee Piana di Lucca -nimisellä tasangolla Toscanan luoteisosassa noin 25 kilometriä Välimeren rannikolta sisämaahan. Pohjoisessa sen alue rajoittuu Altopiano delle Pizzornen ylänköön ja etelässä puolestaan Monte Pisanon ylänköön.

Capannori on monikeskuksinen maalaiskunta. Sen osa-alueet ovat Badia di Cantignano, Camigliano Santa Gemma Galgani, Carraia, Castelvecchio di Còmpito, Colle di Cómpito, Colognora di Cómpito, Coselli, Gragnano, Guamo, Làmmari, Lappato, Lunata (Villa Banchierin sijaintipaikka), Marlia, Massa Macinaia, Matraia, Pagànico, Parezzana, Petrognano, Pieve di Cómpito, Pieve San Paolo, Ruota, San Colombano, San Gennaro, San Ginese di Cómpito, San Giusto di Cómpito, San Leonardo in Treponzio, San Martino in Colle, San Pietro a Marcigliano, Santa Margherita, Sant'Andrea di Cómpito, Sant'Andrea in Caprile, Segromigno in Monte, Segromigno in Piano, Tassignano, Tofori, Toringo, Valgiano, Verciano, Vorno ja Zone. Väestömäärältään suurin on noin viiden tuhannen asukkaan Marlia kunnan pohjoisosassa.

Luccan kaupunki sijaitsee Capannorin länsipuolella.

## Liikenne
Capannorin rautatieasema on Tassignano-Capannori (Stazione di Tassignano-Capannori). Se sijaitsee rataosuudella Viareggio–Firenze. Capannorin halki kulkee Autostrada A11 (Firenze–Mare; moottoritie, joka vie Firenzestä Välimeren rannalle). Capannorin liittymä sijaitsee 57 kilometriä Firenzestä länteen ja 24 kilometriä Pisasta itään.

## Historia
Capannorin alueelta Frizzone-nimisestä paikasta löydettiin vuonna 2004 noin kolmen sadan metrin osuus etruskien muinaisesta kulkuväylästä nimeltään Via etrusca del ferro. Väylä yhdisti Tyrrhenanmeren rannalla sijaitsevan Pisan Adrianmeren rannalla sijaitsevaan Spinaan. Se kulki Gonfientin (Prato) ja Kainuan (Marzabotto) kautta.

Capannorin kunnan alueella sijaitsevien kylien historia on pitkä, joten historiallisia kerrostumia on runsaanlaisesti, kuten kaikkialla Italiassa. Eräitä villoja ja kirkkoja (suluissa kylän nimi, jossa kohde sijaitsee):

*Villa Torrigiani (Camigliano)
*Villa Mansi (Segromigno in Monte)
*Villa Orsi (Pieve di Compito)
*Villa Reale (Marlia)
*Chiesa romanica di San Colombano
*Chiesa di San Martino di Duecentola (Marlia)
*La Pieve di San Gennaro (San Gennaron kirkossa on terrakottafiguuri, joka esittää arkkienkeli Gabrielia)

## Lähteet

## Aiheesta muualla
Pyöräsaari

**Pyöräsaari** on huvilasaari Espoon itäsaaristossa. Se sijaitsee runsaat kaksi kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Pyöräsaari kuuluu Matinkylään; saaren ja Matinkylän manneralueen välinen etäisyys on parisen kilometriä.

Pyöräsaaren itä- ja lounaisosassa on jonkin verran huvila-asutusta. Saaren länsi- ja keskiosa on Uudenmaan välisaaristolle tavanomaista havumetsikköä, joka kohoaa korkeimmillaan noin kymmenen metriä merenpinnan yläpuolelle. Paljasta kalliorantaa on luoteessa ja etelässä.

Pyöräsaaren naapurisaaria ovat Pukkisaari pohjoisessa ja Långholmen kaakossa. Miessaari sijaitsee idässä, saaria erottaa noin sadan metrin levyinen salmi. Saarten välissä sijaitsee pieni Knekten-saari. Pyöräsaaren ruotsinkieliseen nimeen temaattisesti liittyvät Lilla Julholm ja Julholmsklackarna sijaitsevat Pyöräsaaren lounaispuolella.

Pyöräsaari sai suomenkielisen nimensä 1900-luvulla, jolloin se käännettiin pyörää tarkoittavasta hjul-sanasta. Ammoisina aikoina saaren nimi kirjoitettiin hjul-alkuisena. Myöhemmin on arveltu, että saaren ruotsinkielisen nimen taustalla on pyörän sijaan jokin historian hämäriin jäänyt sana; Kurt Zilliacus ehdotti iilimatoa tarkoittavaa sanaa igel, jonka vanha kirjoitusasu on ighul. Pyöreä kuin pyörä ei Zilliacuksen mukaan ole uskottava selitys.

## Lähteet

## Aiheesta muualla

*Tiedostopalvelu.maanmittauslaitos.fi
*Julholm, Uusimaa, Finland — Sunrise, Sunset and Daylength
*Foreca: Pyöräsaari, Espoo
*Pyöräsaari Saari
Hyljekäsi

**Hyljekäsi** (myös: hyljesormi, traanimyrkytys) on suolaisen veden hylkeiden sukuisten eläinten käsittelystä ilman suojakäsineitä tarttuva kivulias bakteeriperäinen infektiotauti, joka paranee hitaasti ja saattaa jättää pysyviä vaurioita.

Koska tartunta tulee yleensä hylkeen käsittelyn yhteydessä, ihminen saa tartunnan useimmiten käteen. Tartunta aiheuttaa tartunta-alueelle ihon alaisen tulehduksen, joka aiheuttaa turpoamista ja suurta kipua. Hylkeenpyytäjät ovat aikoinaan jopa amputoineet tartunnan saaneita sormia tartunnasta aiheutuneen haitan vuoksi. Oireet voivat aiheuttaa nivelvaurioita. Tartunta on nykyisin harvinainen. Hyljekäsitautia hoidetaan tetrasykliiniantibiooteilla.

Infektion tarkka aiheuttaja oli pitkään epäselvä. Tutkimukset ovat kuitenkin vahvistaneet hyljekäden aiheuttajaksi hylkeissä esiintyvän mykoplasmabakteerin. Tartunnan voi saada muun muassa hylkeen pureman tai hylkeennahkojen käsittelyn yhteydessä. Tartunnan välttämiseksi hyljettä ei tulisi käsitellä paljain käsin, vaan tulisi käyttää asianmukaisia suojakäsineitä. Hylkeiden välityksellä ihmiseen voi tarttua myös Leptospira- ja Brucella-bakteerien aiheuttamia infektiotauteja.

## Lähteet
Poika ja meri

**Poika ja meri** on kuvanveistäjä Simo Heleniuksen tekemä pronssipatsas. Se sijaitsee As. Oy Auranrannan sisäpihalla Turussa osoitteessa Linnankatu 34. Patsas julkistettiin vuonna 2005. 

Teoksessa poika istuu kivellä, jonka edessä on kaarnavene. Pojan leikit ovat vaihtumassa miehen unelmiin ja kaarnavene alkaa jäädä taka-alalle. Heleniuksen lähtökohtana teokselle oli mereen laskeva Aurajoki ja merellinen Turku.

## Lähteet
Chinon (yritys)

**Chinon** oli japanilainen kameravalmistaja, joka tuli 1970-luvulta alkaen tunnetuksi edullisista, harrastajille tarkoitetuista järjestelmä-, kompakti- ja kaitafilmikameroistaan. Chinon-tehdas valmisti kameroita myös muille yhtiöille muun muassa Agfa-, Alpa-, Porst-, Revueflex-, Sears- ja Wittner-merkeillä. 1990-luvulla Chinon Industries valmisti myös tietokoneiden levyasemia, skannereita ja laskimia. Vuonna 1997 yhtiön osti Kodak, ja sen tehtäväksi tuli kehittää emoyhtiölleen valokuvauksen digitaaliratkaisuja nimellä *Kodak Digital Product Center, Japan Ltd.* Vuonna 2004 Kodak osti loputkin Chinonin osakkeet. Vuonna 2006 yksikkö myytiin sopimusvalmistaja Flextronicsille.

## Historiaa
Chinon Industries juontaa juurensa Chino Hiroshin vuonna 1948 perustamaan yritykseen Sanshin Seisakusho, joka valmisti aluksi objektiivien tarkennusrenkaita ja kiinnitysosia muun muassa Olympus-, Ricoh- ja Yashica-kameroihin. 1950-luvun puolivälissä yritys alkoi kehittää omia kaitafilmikameroiden objektiiveja ja onnistui vuonna 1959 esittelemään ensimmäisen 8 millimetrin filmille soveltuvan zoom-objektiivin. Läpi 1960-luvun yritys toimi nimellä Sanshin Optics Industrial Co. Ltd. ja valmisti kaitafilmikameroita monille tuotemerkeille. 1970-luvun alussa nimeksi otettiin Chinon Industries ja yritys alkoi valmistaa kaitafilmikameroita myös omalla merkillään sekä kinofilmiä käyttäviä valokuvauskameroita. Vuosikymmenen puolivälissä Chinon oli maailman suurin kaitafilmikameroiden valmistaja ja esitteli ensimmäisenä japanilaisvalmistajana ääntä tallentavan kaitafilmikameran. 1980-luvulla Chinon laajensi tuotevalikoimaansa videokameroiden objektiiveihin, kehitti infrapunaan perustuvia automaattitarkenteisia objektiiveja ja alkoi valmistaa Kodakille kameroita alihankintana. Vuonna 1997 Kodak osti Chinonin osake-enemmistön. 

## Valokuvakamerat

Chinon-järjestelmäkameroissa käytettiin objektiivin kiinnityksessä joko M42-kierrettä tai Pentaxin K-bajonettia.

Chinonin kompaktikameroita olivat Chinon 35 EE, jota myytiin muillakin tuotemerkeillä, sekä Chinon Bellami objektiivin suojaksi kääntyvine ”pariovineen”.

## Lähteet

## Aiheesta muualla
Kaliumferrisyanidi

**Kaliumferrisyanidi** eli **kaliumheksasyanoferraatti(III)** (K3[Fe(CN)6]) on kalium- ja ferrisyanidi-ionien muodostama epäorgaaninen ioniyhdiste. Yhdistettä käytetään muun muassa pigmenttien valmistukseen, teräksen lisäaineena, valokuvauskemikaalina ja orgaanisen kemian synteeseissä. Kaliumferrisyanidin vanha yleiskäyttöinen nimi oli punainen verilipeäsuola.

## Ominaisuudet
Huoneenlämpötilassa kaliumferrisyanidi on tummanpunaista tai oranssia kiteistä ainetta. Yhdiste liukenee erittäin hyvin veteen ja vesiliuokset ovat väriltään keltaisia. Lisättäessä kaliumferrisyanidin liuokseen happoa, muodostuu ruskehtava saostuma, joka on ferrisyaanihappoa H3[Fe(CN)6]. Erittäin voimakkaat happoliuokset reagoivat yhdisteen kanssa muodostaen myrkyllistä vetysyanidia. Kaliumferrisyanidi ei itsessään ole erityisen myrkyllistä ja on lähinnä ärsyttävää iholle, silmille ja hengitysteille.

## Valmistus ja käyttö
Kaliumferrisyanidia valmistetaan hapettamalla kaliumferrosyanidia joko kloorin tai bromin vesiliuosten avulla tai elektrolyyttisesti. Yhdistettä käytetään väriaineiden valmistukseen, esimerkiksi reaktiolla rauta(II)suolojen kanssa muodostuu niin kutsuttua preussinsinistä. Yhdistettä käytetään myös lisäämään teräksen lujuutta, metallien pinnoitusprosesseissa, tekstiilien värjäyksessä, valokuvausreagenssina ja sinikopioiden valmistamiseen. Orgaanisen kemian synteeseissä yhdistettä käytetään hapettimena, eräissä kytkentäreaktioissa ja asymmetrisissä alkeenien dihydroksyloinneissa.

## Lähteet

## Aiheesta muualla
Juhani Ahon patsas

**Juhani Ahon patsas** on kuvanveistäjä Aimo Tukiaisen toteuttama kirjailija Juhani Ahon pronssinen näköispatsas, josta on kaksi valosta, toinen Helsingin Eirassa ja toinen Ahon synnyinseudulla Iisalmessa. Molemmat on pystytetty vuonna 1961.

Kyseessä on realistinen kokovartalomuotokuva seisovasta Ahosta. Pronssiveistoksen korkeus on 2,8 metriä. Helsingin patsas sijaitsee Eiran Engelinaukion rantaa kohti viettävässä rinteessä, katse merelle päin. Saman aukion vierellä olevassa talossa (Armfeltintie 6) Aho asui vuosina 1911–1919. Iisalmen patsas on keskustan Kirkkopuistossa Louhenkadun ja Riistakadun välisellä osuudella.

Aloitteen patsaiden pystyttämiseksi Aholle teki Juhani Ahon Seura. Tukiainen valmisti patsaan pienoismallin jo vuonna 1954, sen lopullisen version toteutuksessa häntä avustivat nuoret kuvanveistäjät Kain Tapper ja Antti Neuvonen. Ahon patsas oli Aimo Tukiaisen ”realistisen kauden” viimeinen julkinen työ, sillä hän hylkäsi 1960-luvulle tultaessa realistisen taiteen ja siirtyi informalistiseen tyyliin. Ahon patsaasta otettiin kaksi valosta, jotka paljastettiin samanaikaisesti Helsingissä ja Iisalmessa Ahon syntymän satavuotispäivänä 11. syyskuuta 1961. Helsingin paljastustilaisuuteen osallistui muun muassa tasavallan presidentti Urho Kekkonen. Samana päivänä paljastettiin myös Tukiaisen suunnittelema muistolaatta Ahon syntymäkodin Väärnin pappilan seinällä Lapinlahdella.

## Lähteet
Gandarrapiddo: The Revenger Squad

**The Super Parental Guardians** on vuonna 2017 ensi-iltansa saanut filippiiniläinen tagaloginkielinen toiminta-komediaelokuva, jonka ohjasi Joyce Bernal.

## Näyttelijät

## Aiheesta muualla
*
Year of the Snitch

**Year of the Snitch** on yhdysvaltalaisen kokeellisen hip hop-yhtye Death Gripsin 22. kesäkuuta 2018 julkaistu kuudes studioalbumi.

## Taustaa
Toukokuussa 2017 *Steroids (Crouching Tiger Hidden Gabber Megamix)* kappaleen julkaisun yhteydessä Death Grips ilmoitti työstävänsä uutta albumia.

Maaliskuussa 2018 yhtye jakoi nettisivuillaan sekä sosiaalisessa mediassaan yksinkertaisen kuvan, jossa luki mustalla taustalla ja valkoisella tekstillä "*Year of the Snitch new album coming soon...*" (suom. Year of the Snitch uusi albumi tulossa pian...). Huhtikuussa he jakoivat tulevan albumin kansikuvan sekä listan kappaleiden nimistä. Toukokuussa yhtye julkaisi tulevan levyn kappaleen "*Black Paint*" sekä "*Streaky*" ja "*Flies*" musiikkivideoiden kera ja kesäkuussa kolme singleä lisää; "*Ha Ha Ha*", "*Dilemma*" ja "*Shitshow*" joista kaksi jälkimmäistä saivat myös musiikkivideot.

Yhtyeen jäsenten lisäksi albumin teossa ovat olleet mukana elokuvaohjaaja Andrew Adamson sekä Toolin basisti Justin Chancellor.

## Kappaleet

## Lähteet
Galáta

**Galáta** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Galátan kylä sijaitsee Tróodos-vuoristossa Kyproksen keskiosissa. Sen nähtävyyksiin kuuluu muun muassa Podíthoksen Neitsyt Marian kirkko (*Panagía tis Podíthou*), joka on yksi Unescon maailmanperintöluetteloon kuuluvista Tróodoksen maalatuista kirkoista. Kylässä on myös muita seinämaalauksin koristeltuja vanhoja kirkkoja, jotka eivät ole luettelossa.

## Lähteet

## Aiheesta muualla
Kaló Chorió (Lárnaka)

**Kaló Chorió** () on kylä ja kyläyhdyskunta (*koinótita*) Lárnakan alueella Kyproksen tasavallassa Kyproksen saarella. Sen väkiluku on  (2011).

Kaló Chorión kylä sijaitsee Kyproksen kaakkoisissa sisäosissa linnuntietä noin yhdeksän kilometriä länsiluoteeseen Lárnakan kaupungista.

## Lähteet
Káto Defterá

**Káto Defterá** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Káto Defterán kylä, ”Alempi Defterá”, sijaitsee Kyproksen keskiosissa noin 14 kilometriä lounaaseen pääkaupunki Nikosiasta. Se on nimensä mukaisesti Defterán alakylä, ja sen vieressä sijaitsee Páno Defterán kylä eli ”Ylempi Defterá”.

## Lähteet
Káto Pýrgos

**Káto Pýrgos** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Káto Pýrgoksen kylä, ”Alempi Pýrgos (Torni)” sijaitsee Kyproksen luoteisrannikolla Tillyrían alueella, Mórfounlahden rannalla. Se on nimensä mukaisesti Pýrgoksen alakylä, ja sen lähellä sijaitsee Páno Pýrgos eli ”Ylempi Pýrgos”.

## Lähteet

## Aiheesta muualla
Psykonet

**Psykonet** on psykologian koulutusalalla toimiva yliopistoverkosto, jonka muodostavat Helsingin, Itä-Suomen, Jyväskylän, Tampereen ja Turun yliopistojen sekä Åbo Akademin psykologian laitokset ja oppiaineryhmät. Verkosto on toiminut koulutusalan katto-organisaationa vuodesta 1989. 

## Lähteet
Maila Talvion muistomerkki

**Maila Talvion muistomerkki** eli **Itämeren tytär** on Helsingin Meilahden huvila-alueella sijaitseva kuvanveistäjä Laila Pullisen toteuttama muistomerkki kirjailija Maila Talviolle ja tämän puolisolle, professori J. J. Mikkolalle. Muistomerkki on pystytetty vuonna 1971 ja sen ympärille on vuonna 1992 lisätty **Itämeri**-niminen maisemataideteos. Teos sijaitsee Maila Talvion puistossa Seurasaarentien ja Tallbonkujan risteyksen vieressä, Talvion entisen kotitalon paikalla.

*Itämeren tytär* on abstrakti pronssiveistos, muodoltaan kierteinen ja ylöspäin aukeava. Kupera ulkopinta on pääosin sileä, teoksen alaosassa ja koveralla puolella pinta on poimutettu kuin luonnonvoimien muovaamana. Teoksen on tarkoitus kuvata Talvion tulisieluisuutta ja sen voi nähdä muistuttavan liekkiä. Pronssisen osan korkeus on neljä metriä. Veistoksen nimi on lainattu Talvion vuosina 1929–1936 kirjoittamasta romaanitrilogiasta *Itämeren tytär*, joka on 1700-luvun Helsinkiin sijoittuva historiallinen romaani. Pullisen suunnitelmien mukaan toteutettu *Itämeri* on *Itämeren tyttären* ympärille sijoitettu maataideteos, joka muodostuu meren aaltoja muistuttavista keinotekoisista harjanteista.

## Historia
Muistomerkki on pystytetty paikalle, jossa aikoinaan sijaitsi vuonna 1884 valmistunut Meilahden huvila 5 eli Laaksola. Huvila oli kirjailija Talvion ja hänen puolisonsa professori Mikkolan koti vuosina 1919–1951 ja se tunnettiin tuona aikana kirjailijoiden, kulttuuriväen ja satakuntalaisten opiskelijoiden kohtaamispaikkana. Mikkolan kuoltua vuonna 1946 leskeksi jäänyt lapseton Talvio tarjosi huvilaa testamenttilahjoituksena Helsingin kaupungille, jotta se voitaisiin muuttaa museoksi, mutta kaupungin kieltäydyttyä lahjoituksesta Talvio määräsi talon purettavaksi oman kuolemansa jälkeen. Talvio kuoli vuonna 1951 ja Laaksola purettiin hänen toiveensa mukaisesti 1954.

Muistomerkin Talviolle ja Mikkolalle tilasivat yhdessä Satakuntalainen Osakunta, Satakunnan Kilta, Satalinnan Säätiö ja Satakunnan Seura, ja sen haluttiin valmistuvan Talvion syntymän satavuotisjuhlavuonna 1971. Helsingin kaupunginjohto suhtautui torjuvasti muistomerkkihankkeeseen, koska kaupunkiin ei haluttu enempää ”oikeistolaisia muistomerkkejä”. Laila Pullinen työsti veistoksen ateljeessaan Tapiolan Nallenpolulla ja nimesi sen *Itämeren tyttäreksi* Talvion romaanin mukaan. Teos paljastettiin 31. lokakuuta 1971. Tilaisuudessa puhui Satakunta-säätiön edustajana elokuvaohjaaja Risto Orko. Muistomerkin jalustaan kiinnitetyssä laatassa pystytyspäiväksi on kuitenkin ilmoitettu Talvion syntymän 100-vuotispäivä 17. lokakuuta. Teoksen valmistuessa sen rahoittamiseen tarvittujen lahjoitusvarojen kerääminen oli vielä kesken.

Pullisen alkuperäiseen suunnitelmaan sisältynyt maareliefi *Itämeri* lisättiin vasta vuonna 1992 kaupungin lautakunnan annettua sille luvan. Se on rakennettu Laaksola-huvilan betonisokkelin päälle.

## Lähteet
Kiti

**Kiti** on suomalainen naisen etunimi. Se on Kristiina-nimeen pohjautuvan Kirstin muunnos. Lisäksi se voi olla Katista, Kirsistä ja useista muista K-alkuisista naisennimistä muodostettu lempinimi.

Kiti on mahdollista tulkita myös vieraskieliseksi nimeksi. Se saattaa olla yhteydessä samankaltaiseen englantilaiseen nimeen Kitty, jota suomenruotsalaiset ovat käyttäneet Kerstinin kutsumamuotona.

Suomessa Kiti on annettu ensimmäisen kerran viralliseksi etunimeksi 1940- tai 1950-luvulla. Digi- ja väestötietoviraston mukaan tämän nimen on vuoteen 2023 mennessä saanut noin 210 tyttölasta.

## Tunnettuja Kitejä
* Kiti Andrejew, päätoimittaja
* Kiti Kokkonen (s. 1974), näyttelijä ja kirjailija
* Kristiina ”Kiti” Luostarinen (s. 1951), elokuvaohjaaja ja käsikirjoittaja
* Kiti Müller (s. 1954), neurologi ja tutkimusprofessori
* Kirsi ”Kiti” Neuvonen (s. 1950), laulaja, radiotoimittaja ja runoilija

## Kuvitteellisia Kitejä
* Kiti Kuikka, yksi päähenkilöistä televisiosarjassa *[[Sydänjää]]*

## Lähteet

## Aiheesta muualla
* Etunimien taivutus: Kiti (Kotimaisten kielten keskuksen verkkojulkaisu)
Kofínou

**Kofínou** () on kylä ja kyläyhdyskunta (*koinótita*) Lárnakan alueella Kyproksen tasavallassa Kyproksen saarella. Sen väkiluku on  (2011). 

Kofínou sijaitsee Kyproksen eteläosissa Limassolin ja Nikosian välisen moottoritien varressa, linnuntietä noin 37 kilometriä koilliseen Limassolista ja noin 40 kilometriä etelään Nikosiasta.

## Lähteet

## Aiheesta muualla
Kokkinotrimithiá

**Kokkinotrimithiá** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on  (2011). 

Kokkinotrimithián kylä sijaitsee Kyproksen keskiosissa hieman saaren jakavan Vihreän linjan eteläpuolella, linnuntietä noin 16 kilometriä länteen pääkaupunki Nikosiasta.

## Lähteet
Kórnos

**Kórnos** () on kylä ja kyläyhdyskunta (*koinótita*) Lárnakan alueella Kyproksen tasavallassa Kyproksen saarella. Sen väkiluku on  (2011). 

Kórnoksen kylä sijaitsee Kyproksen eteläisissä sisäosissa, linnuntietä noin 21 kilometriä länteen Lárnakan kaupungista ja noin 28 kilometriä etelään pääkaupunki Nikosiasta.

## Lähteet
Lagouderá

**Lagouderá** () on kylä ja kyläyhdyskunta (*koinótita*) Nikosian alueella Kyproksen tasavallassa Kyproksen saarella. Sen väkiluku on 84 (2011). 

Lagouderán kylä sijaitsee Tróodos-vuoristossa Kyproksen keskiosissa linnuntietä noin 40 kilometriä lounaaseen pääkaupunki Nikosiasta. Sen nähtävyyksiin kuuluu muun muassa Árakaksen Neitsyt Marian kirkko (*Panagía tou Áraka*), joka on yksi Unescon maailmanperintöluetteloon kuuluvista Tróodoksen maalatuista kirkoista.

## Lähteet
Arvo Turtiaisen muistomerkki

**Arvo Turtiaisen muistomerkki** on Helsingin Kalliossa sijaitseva, kuvanveistäjä Raimo Utriaisen toteuttama muistomerkki työläisrunoilija Arvo Turtiaiselle. Se on pystytetty vuonna 1990. Teos sijaitsee Matti Heleniuksen puistossa Kallion kirjaston takana.

Pienelle kalliolle pystytetty abstrakti veistos on Utriaisen suosimaa eloksoitua alumiinia ja sen jalusta haponkestävää terästä. Pitkät ja kapeat, toiselta puolelta mustiksi maalatut alumiinisäleet on sijoitettu pystyyn, kiertymään saman vaaka-akselin ympäri purjetta tai tiimalasia muistuttavaan muotoon. Teoksen muoto hahmottuu erilaisena eri suunnista nähtynä. Veistos on 7,5 metriä korkea ja sen jalustaan on kirjoitettu ”Arvo Turtiainen 1904–1980”.

Muistomerkin tilasi Kallio-seura, aiemmalta nimeltään Sörkan Gibat ry, jonka jäsen Kalliossa asunut Turtiainen oli ollut. Turtiainen ja Utriainen olivat molemmat kuuluneet taiteilijaryhmä Kiilaan ja olleet ystäviä. Utriainen sai valita teoksen sijoituspaikan itse. Muistomerkki paljastettiin 29. syyskuuta 1990.

## Lähteet
Tróodoksen maalatut kirkot

**Tróodoksen maalatut kirkot** () on Unescon maailmanperintöluettelon kohde, johon kuuluu kymmenen Tróodos-vuoristossa Kyproksen saarella sijaitsevaa bysanttilaisaikaista ja jälkibysanttilaista kirkkoa. Kirkot ja niiden seinämaalaukset ajoittuvat 1000–1500-luvuille. Ensimmäiset yhdeksän kirkkoa lisättiin luetteloon vuonna 1985 ja viimeisin kirkko vuonna 2001. Luetteloon liittämisen jälkeen kirkot on kunnostettu.

## Kirkot

Kohteeseen kuuluvat kirkot ovat:

* Agiasmátin Pyhän Ristin kirkko (*Tímios Stavrós tou Agiasmáti*), Platanistása
* Árakaksen Neitsyt Marian kirkko (*Panagía tou Áraka*), Lagouderá
* Arkkienkeli Mikaelin kirkko (*Archángelos Michaíl*), Pedoulás
* Asínoksen Neitsyt Marian kirkko (*Panagía tis Asínou*), Nikitári
* Moutoulláksen Neitsyt Marian kirkko (*Panagía tou Moutoullá*), Moutoullás
* Podíthoksen Neitsyt Marian kirkko (*Panagía tis Podíthou*), Galáta
* Pyhän Johannes Lampadisteen luostari (*Moní Agíou Ioánnou tou Lampadistoú*), Kalopanagiótis
* Pyhän Nikolaoksen kirkko (*Ágios Nikólaos tis Stégis*), Kakopetriá
* Pyhän Ristin kirkko (*Tímios Stavrós*), Peléndri
* Vapahtajan kirkastumisen kirkko (*Metamórfosi tou Sotíros*), Palaichóri

## Seinämaalaukset

Kirkot ovat ulkoisesti vaatimattomia, mutta kulttuurihistoriallisesti arvokkaita bysanttilaista tyyliä edustavien hienojen seinämaalaustensa vuoksi. Kirkot on koristeltu kauttaaltaan maalauksin, jotka esittävät kirkollisia aiheita ortodoksisen kirkon teologian mukaisesti.


Kakopetria Geburt Jesu.jpg|Jeesuksen syntymä, *Ágios Nikólaos tis Stégis*.
Arakiotissa Lagoudera.jpg|Panagia (Neitsyt Maria) Nikopoios, *Panagía tou Áraka*.
Galata Apostelkommunion2.jpg|Ehtoollinen, *Panagía tis Podíthou*.
Platanistasa Gefangennahme.jpg|Juudaksen suudelma, *Tímios Stavrós tou Agiasmáti*.
Kalopanagiotis Kreuzigung.jpg|Ristintie, *Ágios Ioánnis Lampadistís*.
Pedoulas Konstantin.jpg|Pyhät Konstantinus ja Helena, *Archángelos Michaíl*.


## Lähteet

## Aiheesta muualla